38 రోజులుగా అజ్ఞాతంలో డేరా బాబా దత్త పుత్రికపటియాలా అల్లర్లలో ప్రధాన నిందితురాలునాన్న అరెస్టుతో నా ప్రపంచం తలకిందులు: హనీప్రీత్పవిత్ర బంధానికి మసిపూయొద్దని వ్యాఖ్యచండీగఢ్, అక్టోబరు 3: డేరా బాబా ‘దత్త పుత్రిక’ హనీప్రీత్ సింగ్ను ఎట్టకేలకు హరియాణా పోలీసులు అరెస్టు చేశారు. గుర్మీత్ సింగ్ జైలుకు వెళ్లిన తర్వాత 38 రోజులుగా అజ్ఞాతంలో ఉన్న ప్రియాంకా తనేజా అలియాస్ హనీప్రీత్ను మంగళవారం జిరాక్పూర్-పటియాలా రోడ్డులో పట్టుకున్నారు. డేరా బాబాకు శిక్ష ఖరారైన తర్వాత పటియాలాలో అల్లర్లు చెలరేగి 41 మంది చనిపోయిన కేసులో హనీ ప్రధాన నిందితురాలు. అల్లర్లకు సంబంధించి హనీనిప్రశ్నిస్తామని డీజీపీ బీఎస్ సంధు, పంచకుల పోలీసు కమిషనర్ ఏఎస్ చావ్లా తెలిపారు. బుధవారం ఆమెను కోర్టులో హాజరుపరిచి, రిమాండ్ కోరతామన్నారు. హనీతోపాటు ఉన్న మరో మహిళను కూడా అరెస్టు చేశామన్నారు. ఆగస్టు 25 నుంచి హనీ పరారీలో ఉంది. కాగా, పం చకుల అల్లర్లలో తన హస్తం ఉందన్న ఆరోపణలతో తీవ్రంగా కలత చెందానని హనీప్రీత్ అన్నారు. అరెస్టుకు ముందు గుర్తు తెలియని ప్రాంతంలో కారులో కూర్చుని రెండు టీవీ చానళ్లతో మాట్లాడారు. తన తండ్రి గుర్మీత్ సింగ్ అమాయకుడని, అత్యాచారం కేసుల్లో ఆయనకు శిక్ష విధించడంతో తాను కుంగిపోయానన్నారు. ‘‘పంచకులలో నరమేధం జరిగినప్పుడు నేను అక్కడ సాయుధులతో ఉన్నానా? నాపై ఆరోపణలు ఎలా చేస్తారు? ఆరోజు నేను మా నాన్నతోనే ఉన్నాను. కూతురిగా నా బాధ్యత నిర్వర్తిస్తున్నాను. దీనిపై నేను హైకోర్టుకు వెళ్తాను’’ అన్నారు. ‘‘నా పరిస్థితిని అర్థం చేసుకోండి. మా నాన్న (గుర్మీత్ సింగ్) ఏళ్ల తరబడి నాకు దేశభక్తిని నూరిపోశాడు. ఆయనతో కలిసి ఎన్నో దేశభక్తి సినిమాలు తీశాను. అటువంటిది నా తండ్రి జైలుకు వెళ్లాడు. దీనిని నేను ఊహించలేదు. పైగా నాపై దేశద్రోహం ఆరోపణలు మోపారు. నేను నా జీవితంలో చిన్నచీమను కూడా చంపలేదు. చట్ట ప్రక్రియ ఎలా ఉంటుందో కూడా తెలియదు. మా నాన్న జైలుకెళ్లిపోయాడు. నా ప్రప చం తలకిందులైంది. దేశద్రోహం ఆరోపణలు విన్న వెంటనే వణికిపోయాను. మానసికంగా కుంగిపోయాను. దిక్కుతోచలేదు. కొంతమంది సలహా మేరకు ఢిల్లీ వెళ్లిపోయాను. ఇప్పుడు హైకోర్టును ఆశ్రయిస్తాను’’ అన్నారు. తండ్రి, కూతురు మధ్య పవిత్ర బంధంపై ఆరోపణలెలా చేస్తారో అర్థం కావడం లేదంటూ మాజీ భర్త విశ్వాస్ గుప్తా వ్యాఖ్యలపై స్పందించింది. గుర్మీత్తో హనీకి వివాహేతర సంబంధం ఉందని విశ్వాస్ వ్యాఖ్యానించిన విషయం తెలిసిందే. అవన్నీ అబద్ధాలని, వాటిని నమ్మవద్దని హనీ కోరారు. గుర్మీత్తో తన సంబంధం పవిత్రమైనదని, తండ్రీకూతుళ్ల బంధానికి మసిపూయవద్దన్నారు.మూకుమ్మడిగా ఇస్లాంలోకి మారిపోతాం: డేరా బాబా అనుచరులుహిందువు కనకనే గుర్మీత్ సింగ్ను అరెస్టు చేశారని ఆయన అనుచరులు, భక్తులు ఆరోపించారు. తామంతా మూకుమ్మడిగా ఇస్లాంలోకి మారిపోతామని హెచ్చరించారు. ముసుగు వేసి ఉన్న అనుచరుడితో డేరా అధికార ప్రతినిధి సందీప్ మిశ్రా మాట్లాడుతున్న వీడియో వెల్లడైంది. డేరా అనుచరులంతా ఎంఐఎం అధ్యక్షుడు అసదుద్దీన్ ఒవైసీ, షాహీ ఇమామ్ సయ్యద్ అహ్మద్ బుఖారీతో సంప్రదింపులు జరుపుతున్నారని వీడియోలో ఆయన వ్యాఖ్యానించారు. అయితే, మతం కార్డును ఎలా ఉపయోగించాలో గుర్మీత్కు బాగా తెలుసని, ఆయన ఆదేశాల మేరకే సందీప్ మిశ్రా వ్యాఖ్యానిస్తున్నాడని విశ్వసనీయ వర్గాలు భావిస్తున్నాయి.
38 rojulugaa agnaatamlo dera baba datta puthrikapatiyala allarlalo pradhaana nindituraalunaanna arestutho naa prapancham talakindulu: haneepreetpavitra bandhaniki masipuyooddani vyaakhyachandiiga, aktobaru 3: dera baba ‘datta putrika’ hanipreet singnu ettakelaku hariana poliisulu arestu chesaru. gurmeet sing jailuku vellina tarvaata 38 rojulugaa agnaatamlo unna prianka taneja alias haneepreetnu mangalavaaram jirakpur-patiala roddulo pattukunnaru. dera babaku shiksha khararaina tarvaata patialalo allarlu chelaregi 41 mandi chanipoyina kesulo hanee pradhaana nindituraalu. allarlaku sambandhinchi haneeniprasnistaamani dgp bs sandhu, panchakula polisu commisioner aas chavla telipaaru. budhavaaram aamenu kortulo haajaruparichi, remand koratamannaru. haneethopaatu unna maro mahilanu kuudaa arestu chesamannaru. aagastu 25 nunchi hanee paraariiloo undi. kaga, pam chakula allarlalo tana hastam undanna aaropanalato teevramgaa kalata chendaanani hanipreet annaru. arestuku mundu gurtu teliyani praantamlo kaarulo kuurchuni rendu tv chaanallatho matladaru. tana tandri gurmeet sing amayakudani, atyaachaaram kesullo aayanaku shiksha vidhinchadamtho taanu kungipoyaanannaaru. ‘‘panchakulalo naramedham jariginappudu nenu akkada saayudhulatho unnana? naapai aaropanalu ela chestaaru? aaroju nenu maa naannathone unnaanu. koothurigaa naa baadhyata nirvartistunnaanu. deenipai nenu hycortucu veltaanu’’ annaru. ‘‘naa paristhitini artham chesukondi. maa naanna (gurmeet sing) ella tarabadi naaku deshabhaktini nooriposaadu. aayanatho kalisi enno deshabhakti cinimaalu teesaanu. atuvantidi naa tandri jailuku vellaadu. deenini nenu oohinchaledu. paiga naapai deshadroham aaropanalu moparu. nenu naa jeevitamlo chinnacheemanu kuudaa champaledu. chatta prakriya ela untundo kuudaa teliyadu. maa naanna jailukellipoyadu. naa prapa cham talakindulaindi. deshadroham aaropanalu vinna ventane vanikipoyaanu. maanasikamgaa kungipoyanu. dikkutochaledu. kontamandi salaha meraku dhilli vellipoyaanu. ippudu haikortunu aasrayistaanu’’ annaru. tandri, koothuru madhya pavitra bandhampai aaropanalelaa chestaro artham kaavadam ledantu maji bharta vishwas gupta vyaakhyalapai spandinchindi. gurmeetto haneeki vivahetara sambandham undani vishwas vyaakhyaaninchina vishayam telisinde. avannee abaddhaalani, vaatini nammavaddani hanee koraru. gurmeetto tana sambandham pavitramainadani, tandreekoothulla bandhaniki masipuyavaddannaaru.mookummadigaa islamloki maripotam: dera baba anucharuluhinduvu kanakane gurmeet singnu arestu chesarani aayana anucharulu, bhaktulu aaropinchaaru. tamanta mookummadigaa islamloki maaripotamani heccharinchaaru. musugu vesi unna anucharuditho dera adhikara pratinidhi sandip mishra maatlaadutunna veedio velladaindi. dera anucharulantaa mim adhyakshudu asaduddin ovis, shahi imam sayyad ahmad bukhaareetho sampradimpulu jaruputunnaarani veediyolo aayana vyaakhyaaninchaaru. ayithe, matham kaardunu ela upayoginchaalo gurmeetku baga telusani, aayana aadesaala merake sandip mishra vyaakhyaanistunnaada vishwasaneeya vargaalu bhaavistunnaayi.